
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  514/2011

ΘΕΜΑ: Ορισμός  μηχανισμού πιστοποίησης εκτέλεσης πράξης και υπολόγου για το έργο «Συμπληρωματικό υδραγωγείο δημοτικών διαμερισμάτων Δ. Πύργου από το δίκτυο του Ερύμανθου ποταμού
    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 14ο θέμα της ημερήσιας διάταξης με τίτλο: [Ορισμός  μηχανισμού πιστοποίησης εκτέλεσης πράξης και υπολόγου για το έργο «Συμπληρωματικό υδραγωγείο δημοτικών διαμερισμάτων Δ. Πύργου από το δίκτυο του Ερύμανθου ποταμού] και ανέφερε:


«Η Δ/νση Τεχνικών Υπηρεσιών και Περιβάλλοντος του δήμου με το υπ’ αριθ. 4020/11 έγγραφό της ενημερώνει το σώμα ότι με την υπ’ αριθ. 173070/31-10-2011 απόφαση του Ειδικού Γραμματέα Υδάτων του ΥΠΕΚΑ εντάχθηκε η πράξη «Συμπληρωματικό Υδραγωγείο δημοτικών διαμερισμάτων Δ. Πύργου, από το δίκτυο του Ερύμανθου ποταμού» με συνολική επιλέξιμη δημόσια δαπάνη 3.307.500,00€.


Για να προχωρήσουμε στη δημοπράτηση του έργου πρέπει, σύμφωνα με την ανωτέρω σχετική απόφαση, να ορίσουμε μηχανισμό πιστοποίησης εκτέλεσης πράξης, ο οποίος θα εξασφαλίζει τον αποτελεσματικό έλεγχο της ποιότητας και ποσότητας των υλικών, των υπηρεσιών και του τελικού παραδοτέου αποτελέσματος καθώς και να εφαρμόζει εσωτερικές διαδικασίες ελέγχου των πληρωμών, ο οποίος θα εξασφαλίζει τη νομιμότητα και κανονικότητά τους. 


Επίσης πρέπει να οριστεί υπόλογος ο οποίος θα προβαίνει στην εξόφληση των λογαριασμών της πράξης, βάσει του με αρ. πρωτ. 2164/ΕΥΘΥ 181/20-01-2011 εγγράφου της Ειδικής Υπηρεσίας Θεσμικής Υποστήριξης με θέμα: «Έγκριση οδηγού λειτουργίας Κεντρικού Λογαριασμού ΕΣΠΑ».
Κατόπιν ο Αντιδήμαρχος Τεχνικών Υπηρεσιών και Περιβάλλοντος κ. Βασίλης Παναγόπουλος πρότεινε στο μηχανισμό πιστοποίησης εκτέλεσης της αναφερόμενης πράξης να μετέχουν οι υπάλληλοι του δήμου κ.κ Αλεξόπουλος Γεώργιος – Πολιτικός Μηχανικός και Ράλλης Γεώργιος - Μηχανολόγος. Ως υπόλογο του έργου πρότεινε τον Ταμία του Δήμου κ. Κυριάκο Παναγιωτόπουλο.

Τέλος ο Πρόεδρος κάλεσε τους Δημοτικούς Συμβούλους, ν’ αποφασίσουν επί της πρότασης του Αντιδημάρχου.

Το Δημοτικό Συμβούλιο Πύργου,

Έχοντας υπόψη:

· Το άρθρο 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ

· Την εισήγηση του Αντιδημάρχου,  μετά από διαλογική συζήτηση,

α π ο φ α σ ί ζ ε ι

Ομόφωνα: Α. Ορίζει μηχανισμό πιστοποίησης εκτέλεσης της πράξης «Συμπληρωματικό υδραγωγείο δημοτικών διαμερισμάτων Δ. Πύργου από το δίκτυο του Ερύμανθου ποταμού» στον οποίο θα μετέχουν οι υπάλληλοι του Δήμου κ.κ Αλεξόπουλος Γεώργιος – Πολιτικός Μηχανικός και Ράλλης Γεώργιος – Μηχανολόγος.
· Ο μηχανισμός πιστοποίησης θα εξασφαλίζει τον αποτελεσματικό έλεγχο της ποιότητας και της ποσότητας των υλικών, των υπηρεσιών και του τελικού παραδοτέου αποτελέσματος, θα εφαρμόζει εσωτερικές  διαδικασίες ελέγχου των πληρωμών και θα εξασφαλίζει τη νομιμότητα και κανονικότητά τους.

Β. Ορίζει ως υπόλογο του έργου τον Ταμία του Δήμου κ. Κυριάκο Παναγιωτόπουλο, ο οποίος θα προβαίνει στην εξόφληση του λογαριασμού κάθε πράξης, βάσει του με αρ. πρωτ. 2164/ΕΥΘΥ 181/20-01-2011 εγγράφου της Ειδικής Υπηρεσίας Θεσμικής Υποστήριξης με θέμα «Έγκριση οδηγού λειτουργίας Κεντρικού Λογαριασμού ΕΣΠΑ»

   Οι Δημοτικοί Σύμβουλοι κ.κ Ανδρέας Ανδρικόπουλος, Γαβρίλης Λιατσής Φώτης Δημόπουλος, Γεώργιος Κουρμπανάς, Δημήτριος Λιατσής, Κων/νος Γεράνιος, Χρήστος Γιάνναρος, Αθανάσιος Καραμπέτσος, Ιωάννης Σεφερλής, Παναγιώτης Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
Η παρούσα απόφαση έλαβε αύξοντα αριθμό 514/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  21 – 12 - 2011

Ο ΔΗΜΑΡΧΟΣ

ΜΕΔ

